Основната цел на проект „ Успех за теб“ е насърчаване и разгръщане на потенциала за личностно развитие на учениците за трайното им приобщаване в училищното образование и подобряване на образователните им резултати.

Специфичните цели на проекта са:

- Подобряване на приобщаващия характер на училищната образователна система с фокус върху учениците от уязвимите групи, в това число роми и намаляване дела на преждевременно напусналите училище.

- Повишаване на мотивацията на учене на учениците и стимулиране на творческите им изяви

- Изграждане на подкрепяща общност, в която учениците се чувстват приобщени и значими с оглед повишаване активността на учениците от уязвимите групи в основното образование

- Повишаване капацитета на педагогическите специалисти за осигуряване на обща и допълнителна подкрепа за личностно развитие, съобразно индивидуалните потребности на всеки един ученик и непедагогически персонал

Училището работи по дейност 2 и дейност 4.

 ДЕЙНОСТ 2 : „ Интензивна работа с родителите за формиране на положителна нагласа към образованието и за пълноценното им участие в образователния процес“.

Дейността цели повишаване на гражданските и социалните компетентности на родителите на ученици от уязвими групи за осъзнаване на отговорностите им за развитието, отглеждането и възпитанието на техните деца.

Дейността ще се проведе от образователния медиатор. Заложени са четири дейности с родителите, по една на месец.

ДЕЙНОСТ 4 : „ Допълнителни обучения за обща подкрепа за достъп и трайно приобщаване в училищното образование“.

Допълнително обучение за обща подкрепа се организира за ученици от 1 до 7 клас, които имат системни трудности и пропуски при овладяване на учебното съдържание по учебните предмети БЕЛ и математика. Обучението се провежда в групи за подпомагане на учениците за постигане на очакваните резултати от обучението, определени с учебните програми по БЕЛ и математика за съответния клас.

През учебната 2023-2024 г. обучението в училище се провежда в следните групи:

1. БЕЛ – 3-4 клас.

2. Математика – 3-4 клас

3. БЕЛ – 6 клас

4. Математика – 6 клас